कर्नाटक साफ तौर पर BJP के पास पहुंचने जा रहा है, और जारी मतगणना में मिल रहे रुझान ही नतीजों में तब्दील हुए, तो उसे स्पष्ट बहुमत हासिल होने जा रहा है. सुबह 10:53 बजे तक सभी सीटों से रुझान मिल रहे हैं, जिनमें से 119 सीटों पर BJP उम्मीदवार आगे चल रहे हैं, जबकि फिलहाल राज्य में सत्तासीन कांग्रेस के उम्मीदवार सिर्फ 57 सीटों पर बढ़त बनाए हुए हैं. JDS गठबंधन के उम्मीदवार 43 सीटों पर आगे हैं, जबकि दो सीटों पर अन्य प्रत्याशी आगे चल रहे हैं.